遊枋口（幷序） 石筍高
作者：鄭轅
朝代：唐

paragraphs: 竦榦青山下，卓立白雲際。
濯似春筠莖，奇如夏峰勢。
賞者空往來，亭亭幾千里。
（見乾隆二十四年刊蕭應植纂《濟源縣志》卷十六）（〖1〗《縣志》跋云：「鄭轅以下三人，《舊志》列於明時，今改正。
《全唐詩》旁搜博採，有鄭轅，餘無考。
」〖2〗清孫星衍《寰宇訪碑錄》卷四著錄河南濟源唐代石刻有「監察御史鄭轅詩，正書，無年月。
」）。